
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 136 

1 Μαρτίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση μέλους της ΚΕΝΕ . 1 

Έγκριση Ισολογισμού - Απολογισμού Μετοχικού Ταμείου 
Ναυτικού (ΜΤΝ) Οικονομικού Έτους 1992 . 2 

Παροχή της εγγύησης του Δημοσίου προς την Εθνική Τρά¬ 
πεζα της Ελλάδος για τη χορήγηση κοινοπρακτικού δα¬ 
νείου ποσού δρχ. 57.000.000 στο ΙΚΑ. 3 


Δικαιολογητικά έγγραφα που υποβάλλονται με την ετήσια 


δήλωση φορολογίας εισοδήματος για την απόδειξη της 
ακινησίας των οχημάτων που αναφέρονται στις περι¬ 
πτώσεις β' και γ' της παραγράφου 2 του άρθρου 5 του 
Ν.Δ. 3323/1955 . 4 

Έγκριση κίνησης και παραμονής εκτός έδρας και εντός 
ορίων του Κράτους των υπαλλήλων του Λαογραφικού 
και Εθνολογικού Μουσείου Μακεδονίας - Θράκης 
(Λ.Ε.Μ.Μ-Θ.) . 5 

Έγκριση κίνησης και παραμονής εκτός έδρας και εντός 
των ορίων του κράτους των υπαλλήλων του Κέντρου 
Διαφύλαξης Αγιορείτικης Κληρονομιάς (Κε.Δ.Α.Κ.) .. 6 


Έγκριση κίνησης και παραμονής εκτός έδρας και εντός 
των ορίων του Κράτους του εργατοτεχνικού προσωπι¬ 
κού, με σχέση εργασίας ιδιωτικού δικαίου αορίστου 


χρόνου, του Κέντρου Διαφύλαξης Αγιορείτικης Κληρο¬ 
νομιάς (Κε.Δ.Α.Κ.) . 7 

Έγκριση τροποποιημένου καταστατικού του ΑΣΤΙΚΟΥ ΟΙ¬ 
ΚΟΔΟΜΙΚΟΥ ΣΥΝΕΤΑΙΡΙΣΜΟΥ ΚΑΣΤΕΛΛΟΡΙΖΙΩΝ 
ΕΛΛΑΔΟΣ ΣΥΝ.Π.Ε. 8 

Τροποποίηση του καταστατικού του Αστικού Οικοδομικού 
Συνεταιρισμού Προσφυγικών Πολυκατοικιών Δήμου 
Κερατσινίου Συν. Π.Ε. για την αναγκαστική συμμετοχή 
ιδιοκτησιών τρίτων ιδιοκτητών. 9 

Καθορισμός του τρόπου ασκήσεως του επαγγέλματος του 
Μεσίτη Ασφαλίσεων και της δέσμευσης περιουσίας 
του.10 


Σύσταση ίδιου Νομικού Προσώπου με την επωνυμία 
«Σχολική Επιτροπή Δημοτικού Σχολείου και Β' Νηπια¬ 
γωγείου Μολάων» Ν. Λακωνίας .11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Υ 346 (1) 

Αντικατάσταση μέλους της ΚΕΝΕ. 

Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Το άρθρο 5 της απόφασης του Υπουργού Προεδρίας Κυ- 
βερνήσεως Α 5257/26.4.1982 (Β' 211). 

2. Τα άρθρα 11 παρ. 1 και 2 και 12 περ. ε του Ν. 1299/1982 
(Α' 129). 

3. Το άρθρο 13 παρ. 1 και 4 του Ν. 1558/1985 (Α' 137). 

4. Τις αποφάσεις του Πρωθυπουργού Υ. 845/4.10.1989 
(Β' 743) και Υ. 978/25.1.1990 (Β' 47). 

5. Το Π.Δ. 6/1990 (Α' 4). 

6. Την απόφαση του Πρωθυπουργού Υ. 1334/26.5.1991 
(Β' 189). 

7. Την απόφαση του Πρωθυπουργού 66/26.10.1993 (Β' 
833). 

8. Την απόφαση του Πρωθυπουργού 177/11.11.1993 (Β' 
849). 

9. Το έγγραφο του Εφετείου Αθηνών 1332/22.2.1994. 

10. Το γεγονός ότι η προκαλούμενη δαπάνη προβλέπεται 
στον κρατικά προϋπολογισμού (Φορέας 05-110, Κωδικός 
0515 ΚΑΕ), αποφασίζουμε: 

1. Αντικαθίσταται το αναπηρωματικό μέλος της Κεντρικής 
Νομοπαρασκευαστικής Επιτροπής (ΚΕΝΕ) Καλλιόπη Μακρί- 
δου, Λέκτορας Πανεπιστημίου από το Μιχαήλ Δέτση, Εφέτη. 
Η θητεία του μέλους αυτού λήγει την 11.11.1995. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Φεβρουάριου 1994 

Ο ΥΦΥΠΟΥΡΓΟΣ 

ΑΝΤΩΝΗΣ ΛΙΒΑΝΗΣ 

-♦- 

Αριθ. 951 \ (2) 

Έγκριση Ισολογισμού - Απολογισμού Μετοχικού Ταμείου 
Ναυτικού (ΜΤΝ) Οικονομικού Έτους 1992. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 135 του Νόμου 5481/32 «Περί Ισολογισμού 
του ΜΤΝ όπως τροποποιήθηκε με το άρθρο 56 του Αναγκα¬ 
στικού Νόμου 1005/37». 

ΕΦΗΜΕΡΙΣ ΤΗΣ ΚΥΒΕΡΙΝΙΗΣΕΩΣ (ΤΕΥΧΟΣ ΔΕΥΤΕΡΟ) 


β. Τα άρθρα 30.31 του Ν.Δ. 496/74 «Περί λογιστικού των 
ΝΠΔΔ». 

γ. Την υπ’ αριθ. ΓΕΝ Ε4-ΙΙΙ Φ.951.3/4/93 από 9.9.93 από¬ 
φαση «Περί ελέγχου και θεωρήσεως Ισολογισμού - Απολογι¬ 
σμού ΜΤΝ έτους 1993». 

δ. Την Έκθεση της Εξελεγκτικής Επιτροπής με ημερομη¬ 
νία 20.10.93. 

ε. Την πράξη του Διοικητικού Συμβουλίου του ΜΤΝ αριθ. 
26/28.6.93. 

στ. Την αριθ. Γ5815/1993 κοινή απόφαση του Πρωθυ¬ 
πουργού και του Υπουργού Εθνικής Αμυνας, για τη μεταβί¬ 
βαση αρμοδιοτήτων, αποφασίζουμε: 

Εγκρίνουμε τον Ισολογισμό του Μετοχικού Ταμείου Ναυτι¬ 
κού Οικονομικού έτους 1992, ύψους τεσσάρων δισεκατομ¬ 
μυρίων εκατόν ενενήντα εξ εκατομμυρίων τριακοσίων ογδό¬ 
ντα τριών χιλιάδων διακοσίων δέκα οκτώ δραχμών 
(4.196.383.218), καθώς και τον Απολογισμό, ο οποίοςεμφα- 
νίζει σύνολο Εσόδων τριών δισεκατομμυρίων τριακοσίων 
δέκα εκατομμυρίων πεντακοσίων πενήντα τεσσάρων χιλιά¬ 
δων διακοσίων εξήντα οκτώ δραχμών (3.310.554.268) και 
σύνολο Εξόδων τριών δισεκατομμυρίων τετρακοσίων εβδο¬ 
μήντα εννέα εκατομμυρίων εννιακοσίων ογδόντα τεσσάρων 
χιλιάδων εννιακοσίων ενενήντα δύο δραχμών 
(3.479.981.992), όπως βεβαιώθηκαν από την Εξελεγκτική 
Επιτροπή. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 10 Φεβρουάριου 1994 

Ο ΥΦΥΠΟΥΡΓΟΣ 

ΜΑΝΟΛΗΣ ΜΠΕΝΤΕΝΙΟΤΗΣ 
-»- 

Αριθ. 2010527/1959 (3) 

Παροχή της εγγύησης του Δημοσίου προς την Εθνική Τρά¬ 
πεζα της Ελλάδος για τη χορήγηση κοινοπρακτικού δα¬ 
νείου ποσού δρχ. 57.000.000 στο ΙΚΑ. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των Α.Ν. 747/1945, 9/1967 και του άρ¬ 
θρου 8 του Ν. 1266/82. 

2. Την αριθ. 1633/89 Πράξη του Διοικητή της Τράπεζας 
της Ελλάδος «Χρηματοδότηση Δημοσίων Επιχειρήσεων και 
Οργανισμών (ΔΕΚΟ)». 

3. Το έγγραφο με αριθ. 1597/6286/14.2.94 του Υπουρ¬ 
γείου Εθνικής Οικονομίας. 

4. Το έγγραφο με αριθ. Φ.18/335/18.2.94 του Υπουργείου 
Υγείας, Πρόνοιας και Κοινωνικών Ασφαλίσεων. 

5. Την απόφαση του Δ.Σ. του ΙΚΑ με αριθ. 25 της 3/10.2.94 
συνεδρίασης με την οποία εγκρίνεται η σύναψη του ανωτέρω 
δανείου. 

6. Τα 450878/27.1.94 και 643/14.2.94 έγγραφα της Εθνι¬ 
κής Τράπεζας. 

'7. Το έγγραφο του ΙΚΑ με αριθ. Γ 23/40/17.2.94, με το 
οποίο ζητάει την εγγύηση του Ελλ. Δημοσίου. 

8. Το σχέδιο της δανειακής σύμβασης. 

9. Την κοινή απόφαση Γ.Υ. 5246/14.10.93 του Πρωθυ¬ 
πουργού και Υπουργού Οικονομικών «περί ανάθεσης αρμο¬ 
διοτήτων Υπουργού Οικονομικών στους Υφυπουργούς Οικο¬ 
νομικών», αποφασίζουμε: 

Παρέχουμε την ανεπιφύλακτη εγγύηση του Ελληνικού Δη¬ 
μοσίου στην Εθνική Τράπεζα της Ελλάδος Α.Ε. υπό την ιδιό¬ 
τητα της αφενός ως δανείστριας και αφετέρου ως εντολοδό- 
χου, πληρεξούσιας και διαχειρίστριας Ομίλου Τραπεζών υπέρ 
του Ιδρύματος Κοινωνικών Ασφαλίσεων για την κάλυψη των 
υποχρεώσεων του τελευταίου που προκύπτουν από το κοινο- 
πρακτικό δάνειο των 57.000 εκατ. δρχ. που θα χορηγηθεί από 
την Εθνική Τράπεζα και τις λοιπές Τράπεζες ως δανείστριες 


προς το ΙΚΑ ως δανειολήπτη και ειδικότερα για την κάλυψη 
των υποχρεώσεων εμπρόθεσμης και προσήκουσας πληρω¬ 
μής του δανείου που θα χρησιμοποιηθεί για την εξόφληση 
ισόποσου παλαιού που έληξε στις 7.1.1994. 

Το Ελλ. Δημόσιο παραιτείται από την εφαρμογή και τις εν¬ 
στάσεις των άρθρων 855 και 867 και διατηρεί τα δικαιώματα 
και τις ενστάσεις που απορρέουν από τα άρθρα 853, 858, 
862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμ¬ 
φωνα με τους εξής όρους: 

Συμμετέχουσες: ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ ΑΕ, 
για δρχ. 44.800.000.000. 

Τράπεζες (Δανείστριες): ΤΡΑΠΕΖΑ ΠΙΣΤΕΩΣΑ.Ε., για δρχ. 

6.000.000.000. 

ΤΡΑΠΕΖΑ ΕΡΓΑΣΙΑΣ Α.Ε., για δρχ. 1.500.000.000. 

ΓΕΝΙΚΗ ΤΡΑΠΕΖΑ Α.Ε., για δρχ. 1.200.000.000. 

ΙΟΝΙΚΗ ΤΡΑΠΕΖΑ Α.Ε., για δρχ. 1.000.000.000. 

ΤΡΑΠΕΖΑ ΜΑΚΕΟΔΟΝΙΑΣ - ΘΡΑΚΗΣ Α.Ε., για δρχ. 

1.000.000.000. 

ΑΜΕΒΙΟΑΝ ΕΧΡΗΕ85 ΒΑΝΚ ί-Τϋ, για δρχ. 

1.000.000.000. 

ΑΒΝ ΑΜΗΟ ΒΑΝΚ Νν, για δρχ. 500.000.000. 

ΣΥΝΟΛΟ ΔΡΧ. 57.000.000.000. 

ΔιαχειρΙστρια: ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

Εκταμίευση: Εφάπαξ. 

Μεταβίβαση μεριδίων συμμετοχής: Όλες οι δανείστριες 
Τράπεζες επιφυλάσσουν εις εαυτύς και διατηρούν το δικαί¬ 
ωμα, το οποίο αποδέχονται από την υπογραφή της σχετικής 
συμβάσεως κοινοπρακτικού δανείου όλοι οι συμβαλλόμενοι, 
όπως οποτεδήποτε, μεταβιβάζουν εις τινά εκ τούτων ή σε 
οποιοσδήποτε άλλες Τράπεζες το όλον ή μέρος της συμμετο¬ 
χής τους στο παραπάνω δάνειο. Για την μεταβίβαση αυτή θα 
ενημερώνονται, η διαχειρίστρια Τράπεζα, οι λοιπές διαχειρί- 
στριες Τράπεζες, ως και και το Ελληνικό Δημόσιο, υπό την 
ιδιότητα του Εγγυητή. 

Εξόφληση: Τ3 κεφάλαιο του δανείου θα εξοφληθςί με εφά¬ 
παξ καταβολή, σ’ ένα (1) χρόνο από την ημερομηνία εκτα- 
μιεύσεώς του. 

Επιτόκιο: Κυμαινόμενο, ίσο με το εκάστοτε επιτόκιο της τε¬ 
λευταίας, προ της ενάρξεως κάθε περιόδου εκτοκισμού, εκ- 
δόσεως εντόκων γραμματίων Δημοσίου ετήσιας διάρκειας, 
πλέον περιθωρίου 5,75% στο οποίο συμπεριλαμβάνονται οι 
εκάστοτε ισχύουσες εισφορές για επιδότηση επιτοκίων και 
εξαγωγών (σήμερα 1%). 

Επιτόκιο Υπερημερίας: Το εκάστοτε ως άνω οριζόμενο 
ενήμερο επιτόκιο, προσαυξημένο κατά τέσσερεις (4) εκατο¬ 
στιαίες μονάδες. 

Λογισμός και είσπραξη τόκων: Ανά τρίμηνο, δηλ. την 15ην 
Μαρτίου, 15ην Ιουνίου, 15ην Σεπτεμβρίου και 15ην Δεκεμ¬ 
βρίου. 

Έξοδα Διαχειρίσεως: Ένα τοις χιλίοις (1 %ο) εφάπαξ (πλέον 
ΕΦΤΕ). 

Με την εγγύηση αυτή το Ελληνικό Δημόσιο αναλαμβάνει 
την υποχρέωση να πληρώνει κάθε φορά αποκλειστικά προς 
την Εθνική Τράπεζα της Ελλάδος και μόνο για λογαριασμό της 
ίδιας και των λοιπών δανειστριών Τραπεζών κάθε ποσό από 
κεφάλαιο, τόκους συμβατικούς ή υπερημερίας, προμήθειες 
και έξοδα πόσης φύσεως που κατά δήλωση της δεν πλήρωσε 
το ΙΚΑ μέσα στις προθεσμίες που αναφέρονται στους παρα¬ 
πάνω όρους εντός δύο (2) μηνών αφότου λάβει σχετική έγ¬ 
γραφη αξίωση της ίδιας Τράπεζας και μόνο αυτής ή του εκ¬ 
προσώπου της και μετά από προηγούμενη βεβαίωση των πο¬ 
σών αυτών στην οικεία ΔΟΥ, στο λογαριασμό Νο 555, σύμ¬ 
φωνα με τη διάταξη του Π.Δ. αρ. 16/1989 (ΦΕΚ 6/1989 τεύ¬ 
χος Α') και τις οδηγίες της εγκυκλίου μας αριθ. 98348/2945/ 
8.8.79. 

Η απόφαση αυτή να δημοσιευθεΐ στην Εφημερίδα της Κυ- 
βερνήσεως. 

Αθήνα, 24 Φεβρουάριου 1994 

Ο ΥΦΥΠΟΥΡΓΟΣ 

Δ. ΓΈΩΡΓΑΚΟΠΟΥΛΟΣ 

-ψ-- 

Αριθ. 1021342/279/Α0012 (4) 

Δικαιολογητικά έγνραφα που υποβάλλονται με την ετήσια δή¬ 
λωση φορολογίας εισοδήματος για την απόδειξη της ακι¬ 
νησίας των οχημάτων που αναφέρονται στις περιπτώσεις 
β' και γ' της παραγράφου 2 του άρθρου 5 του Ν.Δ. 3323/ 
1955. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

α) Τις διατάξεις της Γ.Υ. 5246/14.10.1993 (ΦΕΚ Β' 829/ 
20.10.1993) κοινής απόφασης του Πρωθυπουργού και του 
Υπουργού Οικονομικών, με την οποία ανατέθηκαν αρμοδιό¬ 
τητες στους Υφυπουργούς Οικονομικών. 

β) Τις διατάξεις της παραγρ. 4 του άρθρου 12 του Ν.Δ. 
3323/1955, όπως τροποποιήθηκαν με την παράγρ. 9 του άρ¬ 
θρου 35 του Ν. 1884/1990 (ΦΕΚ Α' 81). 

γ) Τις διατάξεις των περιπτώσεων β' και γ' της παραγράφου 
2 του άρθρου 5 του Ν.Δ. 3323/1955, όπως ισχύουν σήμερα. 

δ) Τις διατάξεις της τελευταίας παραγράφου (13) του άρ¬ 
θρου 5 Ν.Δ. 3323/1955, όπως τέθηκε με το άρθρο 5 του Ν. 
1828/1989 (ΦΕΚ Α' 2) και αναριθμήθηκε με την παράγραφο 
14 του άρθρου 2 του Ν. 2065/1992 (ΦΕΚ 113). 

ε) Τις διατάξεις του άρθρου 22 του Ν. 2367/1953. 

στ) Τις διατάξεις του άρθρου 36 του Ν. 2093/1992 (ΦΕΚ Α’ 
181). 

ζ) Τις διατάξεις των άρθρων 7 και 8 του Ν. 1599/1986 
(ΦΕΚΑ'75). 

η) Οτι η απόφαση αυτή ρυθμίζει διαδικαστικά ζητήματα, για 
τον προσδιορισμό δικαιολογητικών που απαιτούνται για την 
εφαρμογή υφισταμένων διατάξεων, γι' αυτό από τις διατάξεις 
της δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Για την απόδειξη ακινησίας αυτοκινήτου ή μοτοσυκλέτ- 
τας, για τη μείωση της ετήσιας τεκμαρτής δαπάνης διαβίω¬ 
σης, με βάση την κυριότητα ή κατοχή αυτοκινήτου ή μοτοσυ- 
κλέττας κατά την εφαρμογή των διατάξεων των περιπτώσεων 
β’ και γ' της παραγράφου 2 του άρθρου 5 του Ν.Δ. 3323/ 
1955, με την οικεία δήλωση φορολογίας εισοδήματος φυσι¬ 
κών προσώπων θα προσκομίζεται και σχετική βεβαίωση της 
αρμόδιας ΔΟΥ στην οποία έχει υποβληθεί η δήλωση ακινη¬ 
σίας του άρθρου 22 του Ν. 2367/1953. 

Η υπόψη δήλωση ακινησίας εξακολουθεί να υποβάλλεται 
στο ίδιο τμήμα της ΔΟΥ, που υποβαλόταν και πριν από την 
ισχύ των διατάξεων του άρθρου 36 του Ν. 2093/1992, τηρου- 
μένης της σχετικής διαδικασίας του άρθρου 22 του Ν. 2367/ 
1953. 

2. Στη βεβαίωση παραλαβής της δήλωσης ακινησίας που θα 
χορηγείται στο φορολογούμενο, καθώς και στη βεβαίωση για 
την ακινησίας του αυτοκινήτου που θα χορηγείται, μετά το 
πέρας της ακινησίας του αυτοκινήτου ή μετά την 31 η Δεκεμ¬ 
βρίου κάθε έτους, για την εφαρμογή των διατάξεων των περι¬ 
πτώσεων β' και γ' του άρθρου 5 του Ν.Δ. 3323/1955, θα ανα¬ 
γράφεται, μεταξύ των άλλων, ότι το συγκεκριμένο όχημα τέ¬ 
θηκε σε ακινησία για την εφαρμογή των περιπτώσεων β' ή γ', 
κατά περίπτωση, της παραγράφου 2 του άρθρου 5 του Ν.Δ. 
3323/1955 και δεν έχει άλλες φορολογικές συνέπειες. 


Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 22 Φεβρουάριου 1994 

Ο ΥΦΥΠΟΥΡΓΟΣ 

Δ. ΓΕΩΡΓΑΚΟΠΟΥΛΟΣ 

- ♦ - 

Αριθ. 262 (5) 

Έγκριση κίνησης και παραμονής εκτός έδρας και εντός ορίων 
του Κράτους των υπαλλήλων του Λαογραφικού και Εθνο¬ 
λογικού Μουσείου Μακεδονίας - Θράκης (Λ.Ε.Μ.Μ.-Θ.). 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του Ν.Δ. 406/1970 (ΦΕΚ 9Α'), για την ίδρυση Λαογραφι- 
κού και Εθνολογικού Μουσείου Μακεδονίας. 

β. Του Ν.Δ. 65/1973 (ΦΕΚ 150Α ), για τις δαπάνες κίνησης 
των τακτικών πολιτικών δημοσίων υπαλλήλων. 

γ. Του Π.Δ. 1.117/1977 (ΦΕΚ 361 Α), για την κύρωση κα¬ 
νονισμού οργανώσεως και λειτουργίας του Λαογραφικού και 
Εθνολογικού Μουσείου Μακεδονίας. 

δ. Του άρθρου 29 Α' του Ν. 1558/1985 (ΦΕΚ 137 Α'), για 
την Κυβέρνηση και τα Κυβερνητικά όργανα, που προστέθηκε 
ως νέο αυτού άρθρο με το άρθρο 27 του Ν. 2081 /1992 (ΦΕΚ 
154 Α') και αναφέρεται στον έλεγχο των δαπανών που προκα- 
λούν οι κανονιστικές διοικητικές πράξεις. 

ε. Των Π.Δ. 358/1986 (ΦΕΚ 158Α ), 92/1987 (ΦΕΚ 51 Α') 
και 492/1988 (ΦΕΚ 224Α ), για τις αρμοδιότητες και τον Ορ¬ 
γανισμό του Υπουργείου Βόρειας Ελλάδος, αντίστοιχα. 

στ. Του Π.Δ. 346/1993 (ΦΕΚ 146 Α’), για τη μετονομασία 
του Λαογραφικού και Εθνολογικού Μουσείου Μακεδονίας 
(Λ.Ε.Μ.Μ.), σε Λαογραφικό και Εθνολογικό Μουσείο Μακε¬ 
δονίας - Θράκης (Λ.Ε.Μ.Μ. - θ.), και για την επέκταση της αρ- 
μοδιότητάς του στη Θράκη. 

2. Τις αποφάσεις: 

α. Υ 704/19.8.1988 (ΦΕΚ 575 Β') του Πρωθυπουργού, για 
τη μετονομασία του Υπουργείου Βόρειας Ελλάδας σε Υπουρ¬ 
γείο Μακεδονίας - Θράκης. 

β. 1700/1976 (ΦΕΚ 271 Β') του Υπουργού Προεδρίας της 
Κυβέρνησης, για τον καθορισμό του αριθμού των επιτρεπο- 
μένων ημερών παραμονής εκτός έδρας των πολιτικών δημο¬ 
σίων υπαλλήλων, που κινούνται για εκτέλεση υπηρεσίας, 
όπως τροποποιήθηκε με τις όμοιες αυτού 
15888/31.12.1980 και 1833/11.12.1979 (ΦΕΚ 221 Β'). 

3. Το απόσπασμα του πρακτικού 474/26.11.1993 του Διοι¬ 
κητικού Συμβουλίου του Λαογραφικού και Εθνολογικού Μου¬ 
σείου Μακεδονίας - Θράκης (Λ.Ε.Μ.Μ.-Θ.), που αναφέρεται 
στην ανάγκη κίνησης και παραμονής εκτός έδρας υπαλλήλων 
του Μουσείου αυτού, καθώς και το έγγραφο 28/17.1.994 του 
ίδιου Μουσείου (ν.π.δ.δ.), που εποπτεύεται από το Υ.ΜΑ.Θ., 
αποφασίζουμε: 

Εγκρίνουμε την κίνηση και την παραμονή εντός έδρας και 
εντός των ορίων του Κράτους, για εκτέλεση υπηρεσίας, των 
μονίμων και των με σχέση εργασίας ιδιωτικού δικαίου αορί¬ 
στου χρόνου, υπαλλήλων του Λαογραφικού και Εθνολογικού 
Μουσείου Μακεδονίας - Θράκης (Λ.Ε.Μ.Μ.-Θ.), καθώς επί¬ 
σης και των αποσπασμένων σ’ αυτό υπαλλήλους με οποιαδή¬ 
ποτε σχέση εργασίας, με δικαίωμα λήψης αποζημίωσης, για 
το έτος 1994, ως εξής: 

Μέχρι τρεις (3) ημέρες το μήνα για κάθε υπάλληλο του 
Λ.Ε.Μ.Μ.Θ., δηλαδή μέχρι τριάντα έξι (36) συνολικά ημέρες 
το χρόνο, για κάθε υπάλληλο αυτού, εκτός των υπαλλήλων - 
των κλάδων ΠΕ3 Ερευνητών και ΠΕ2 Λαογράφων, καθώς επί¬ 
σης και ενός Αρχιτέκτονα Μηχανικού με σχέση εργασίας ιδιω¬ 
τικού δικαίου αορίστου χρόνου, για τους οποίους εγκρίνονται 
μέχρι πενήντα (50) συνολικά ημέρες το χρόνο για κάθε υπάλ- 

ληλο, χωρίς μηνιαίο όριο ημερών, συμπεριλαμβανομένων και 
των Κυριακών και των αργιών. 

Παρέκκλιση από τα κατά τα ανωτέρω οριζόμενα επιτρέπε¬ 
ται για την κάλυψη εξαιρετικών υπηρεσιακών αναγκών, με 
απόφασή μας, που εκδίδεται ύστερα απά σύμφωνη γνώμη του 
Διοικητικού Συμβουλίου του Λ.Ε.Μ.Μ.-Θ. 

Η μετακίνηση υπαλλήλων του Λ.Ε.Μ.Μ.-Θ. στο εξωτερικό 
θα εγκρίνεται κατά περίπτωση. 

Η ισχύς της απόφασης αυτής αρχίζει από 1.1.1994 και λή¬ 
γει την 31.12.1994. 

Κάλυψη δαπάνης 

Η σχετική δαπάνη θα καλυφθεί από τις γραμμένες στον 
προϋπολογισμό του Λ.Ε.Μ.Μ.-Θ. πιστώσεις για το έτος 1994 
(ΚΑΕ0711 και 0721 αυτού). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 15 Φεβρουάριου 1994 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΡΙΑΡΙΔΗΣ 
-♦- 

Αριθ. οικ.980 (6) 

Έγκριση κίνησης και παραμονής εκτός έδρας και εντός των 
ορίων του κράτους των υπαλλήλων του Κέντρου Διαφύλα¬ 
ξης Αγιορείτικης Κληρονομιάς (ΚΕ.Δ.Α.Κ.). 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του Ν. 1198/1981 (ΦΕΚ 238Α), για την ρύθμιση θεμά¬ 
των αναγομένων στην εκτός του Αθω ακίνητη περιουσία των 
I. Μονών του Αγίου Όρους. 

β. Του Ν.Δ. 65/1973 (ΦΕΚ 150Α), για τις δαπάνες κίνησης 
των τακτικών πολιτικών δημοσίων υπαλλήλων. 

γ. Του Π.Δ. 1231/1981 (ΦΕΚ 305 Α'), για την κατάρτιση 
του Οργανισμού Λειτουργίας του Κέντρου Διαφύλαξης Αγιο- 
ρείτικης Κληρονομιάς (Κε.Δ.Α.Κ.). 

δ. Του άρθρου 29 Α - του Ν. 1558/1985 (ΦΕΚ 137 Α ), για 
την Κυβέρνηση και τα Κυβερνητικά όργανα, που προστέθηκε 
ως νέο αυτού άρθρο με το άίρθρο 27 του Ν. 2081 /1992 (ΦΕΚ 
154 Α’) και αναφέρεται στον έλεγχο των δαπανών που προκα- 
λούν οι κανονιστικές διοικητικές πράξεις. 

ε. Των Π.Δ. 358/1986 (ΦΕΚ 158Α), 92/1987 (ΦΕΚ 51 Α') 
και 492/1988 (ΦΕΚ 224Α), για τις αρμοδιότητες και τον Ορ¬ 
γανισμό του Υπουργείου Βόρειας Ελλάδας, αντίστοιχα. 

2. Τις αποφάσεις: 

α. Υ 704/19.8.1988 (ΦΕΚ 575 Β’) του Πρωθυπουργού, για 
τη μετονομασία του Υπουργείου Βόρειας Ελλάδας σε Υπουρ¬ 
γείο Μακεδονίας - Θράκης. 

β. 1700/1976 (ΦΕΚ 271 Β’) του Υπουργού Προεδρίας της 
Κυβέρνησης, για τον καθορισμό του άριθμού των επιτρεπο- 
μένων ημερών παραμονής εκτός έδρας των πολιτικών δημο¬ 
σίων υπαλλήλων, που κινούνται για εκτέλεση υπηρεσίας, 
όπως τροποποιήθηκε με τις όμοιες αυτού 
15888/31.12.1980 και 1833/11.12.1979 (ΦΕΚ 221 Β ). 

γ. 4360/13.10.1981 (ΦΕΚ 649Β) κοινή απόφαση των 
Υπουργών Οικονομικών και Μακεδονίας - Θράκης, για τον 
καθορισμό του τρόπου πραγματοποίησης, δικαιολόγησης, 
πληρωμής και γενικά διοικητικής και διαχειριστικής διεκπε¬ 
ραίωσης από το Κε.Δ.Α,Κ. των κονδυλίων, που έχουν διατεθεί 
για την εκπόνηση μελετών, την εκτέλεση έργων ή άλλων συ¬ 
ναφών εργασιών. 

3. Το απόσπασμα του πρακτικού 11 /6.12.1993 του Διοικη¬ 
τικού Συμβουλίου του Κέντρου Διαφύλαξης Αγιορείτικης 
Κληρονομιάς (Κε.Δ.Α.Κ.), όπου διατυπώθηκε η απόφαση 
309/1993 αυτού, για την έγκριση μετακίνησης και παραμο¬ 
νής εκτός έδρας, με δικαίωμα λήψης αποζημίωσης των μονί¬ 


μων και των με σχέση εργασίας ιδιωτικού δικαίου αορίστου 
χρόνου υπαλλήλων του, συμπεριλαμβανομένων και των απο¬ 
σπασμένων σ' αυτό υπαλλήλων, καθώς επίσης και το έγ¬ 
γραφο 2752/20.12.1993 του νομικού αυτού προσώπου δη¬ 
μοσίου δικαίου, που εποπτεύεται από το Υ.ΜΑ.Θ., αποφασί¬ 
ζουμε: 

Εγκρίνουμε την κίνηση και την παραμονή εκτός έδρας και 
εντός των ορίων του Κράτους, για εκτέλεση υπηρεσίας, των 
μονίμων και των με σχέση εργασίας ιδιωτικού δικαίου αορί¬ 
στου χρόνου υπαλλήλων του Κέντρου Διαφύλαξης Αγιορείτι- 
κης Κληρονομιάς (Κε.Δ.Α.Κ.), καθώς επίσης και των αποσπα¬ 
σμένων σ’ αυτό υπαλλήλων με οποιαδήποτε σχέση εργασίας, 
με δικαίωμα λήψης αποζημίωσης, για το έτος 1994, ως εξής: 

Μέχρι είκοσι (20) ημέρες το μήνα και συνολικά μέχρι εκα¬ 
τόν σαράντα τέσσερες (144) ημέρες το χρόνο για κάθε υπάλ¬ 
ληλο αυτού, εκτός των υπαλλήλων που απαρτίζουν τα τοπο¬ 
γραφικά συνεργεία, για τους οποίους εγκρίνονται μέχρι δια¬ 
κόσιες (200) συνολικά ημέρες το χρόνο για κάθε υπάλληλο 
και χωρίς μηνιαίο όριο ημερών. 

Παρέκκλιση από τα κατά τα ανωτέρω οριζόμενα επιτρέπε¬ 
ται για την κάλυψη εξαιρετικών υπηρεσιακών αναγκών, με 
απόφασή μας, που εκδίδεται ύστερα από σύμφωνη γνώμη του 
Διοικητικού Συμβουλίου του Κε.Δ.Α.Κ. 

Η μετακίνηση υπαλλήλων του Κε.Δ.Α.Κ. στο εξωτερικό θα 
εγκρίνεται κατά περίπτωση. 

Η ισχύς της απόφασης αυτής αρχίζει από 1.1.1994 και λή¬ 
γει την 31.12.1994. 

Κάλυψη δαπάνης 

Η σχετική δαπάνη θα καλυφθεί από τις γραμμένες στον 
προϋπολογισμό του Κε.Δ.Α.Κ. πιστώσεις του έτους 1994 
(ΚΑΕ 0711 και 0721 αυτού). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 15 Φεβρουάριου 1994 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΡΙΑΡΙΔΗΣ 
-♦- 

Αριθ. 8457 (7) 

Έγκριση κίνησης και παραμονής εκτός έδρας και εντός των 
ορίων του Κράτους του εργατοτεχνικού προσωπικού, με 
σχέση εργασίας ιδιωτικού δικαίου αορίστου χρόνου, του 
Κέντρου Διαφύλαξης Αγιορείτικης Κληρονομιάς (Κε.¬ 
Δ.Α.Κ.). 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του Ν. 1198/1981 (ΦΕΚ 238Α), για την ρύθμιση θεμά¬ 
των αναγομένων στην εκτός του Άθω ακίνητη περιουσία των 
I. Μονών του Αγίου Όρους. 

β. Του Ν.Δ. 65/1973 (ΦΕΚ 150Α), για τις δαπάνες κίνησης 
των τακτικών πολιτικών δημοσίων υπαλλήλων. 

γ. Του Π.Δ. 1231/1981 (ΦΕΚ 305 Α'), για την κατάρτιση 
του Οργανισμού Λειτουργίας του Κέντρου Διαφύλαξης Αγιο- 
ρείτικης Κληρονομιάς (Κε.Δ.Α.Κ.). 

δ. Του άρθρου 29 Α' του Ν. 1558/1985 (ΦΕΚ 137 Α'), για 
την Κυβέρνηση και τα Κυβερνητικά όργανα, που προστέθηκε 
ως νέο αυτού άρθρο με το άρθρο 27 του Ν. 2081 /1992 (ΦΕΚ 
154 Α') και αναφέρεται στον έλεγχο των δαπανών που προκα- 
λούν οι κανονιστικές διοικητικές πράξεις. 

ε. Των Π.Δ. 358/1986 (ΦΕΚ 158Α ), 92/1987 (ΦΕΚ 51 Α') 
και 492/1988 (ΦΕΚ 224Α ), για τις αρμοδιότητες και τον Ορ¬ 
γανισμό του Υπουργείου Βόρειας Ελλάδας, αντίστοιχα. 

2. Τις αποφάσεις: 

α. Υ 704/19.8.1988 (ΦΕΚ 575 Β') του Πρωθυπουργού, για 

τη μετονομασία του Υπουργείου Βόρειας Ελλάδας σε Υπουρ¬ 
γείο Μακεδονίας - Θράκης. 

β. 1700/1976 (ΦΕΚ 271 Β') του Υπουργού Προεδρίας της 
Κυβέρνησης, για τον καθορισμό του άριθμού των επιτρεπο- 
μένων ημερών παραμονής εκτός έδρας των πολιτικών δημο¬ 
σίων υπαλλήλων, που κινούνται για εκτέλεση υπηρεσίας, 
όπως τροποποιήθηκε με τις όμοιες αυτού 
15888/31.12.1980 και 1833/11.12.1979 (ΦΕΚ 221 Β'). 

γ. 4360/13.10.1981 (ΦΕΚ 649Β ) κοινή απόφαση των 
Υπουργών Οικονομικών και Μακεδονίας - Θράκης, για τον 
καθορισμό του τρόπου πραγματοποίησης, δικαιολόγησης, 
πληρωμής και γενικά διοικητικής και διαχειριστικής διεκπε¬ 
ραίωσης από το Κε.Δ.Α.Κ. των κονδυλίων, που έχουν διατεθεί 
για την εκπόνηση μελετών, την εκτέλεση έργων ή άλλων συ¬ 
ναφών εργασιών. 

3. Το απόσπασμα του πρακτικού 11/6.12.1993 του Διοικη¬ 
τικού Συμβουλίου του Κέντρου Διαφύλαξης Αγιορείτικης 
Κληρονομιάς (Κε.Δ.Α.Κ.), όπου διατυπώθηκε η απόφαση 
309/1993 αυτού, για την έγκριση μετακίνησης και παραμο¬ 
νής εκτός έδρας, με δικαίωμα λήφης αποζημίωσης του εργα- 
τοτεχνικού προσωπικού, με σχέση εργασίας ιδιωτικού δικαίου 
αορίστου χρόνου αυτού, καθώς επίσης και το έγγραφο 2752/ 
20.12.1993 του νομικού αυτού προσώπου δημοσίου δικαίου, 
που εποπτεύεται από το Υ.ΜΑ.Θ., αποφασίζουμε: 

Εγκρίνουμε την κίνηση και την παραμονή εκτός έδρας και 
εντός των ορίων του Κράτους, για εκτέλεση υπηρεσίας, του 
εργατοτεχνικού προσωπικού, με σχέση εργασίας ιδιωτικού δι¬ 
καίου αορίστου χρόνου, του Κέντρου Διαφύλαξης Αγιορείτι- 
κης Κληρονομιάς (Κε.Δ.Α.Κ.), με δικαίωμα λήψης αποζημίω¬ 
σης, για το έτος 1994, ως εξής: 

Μέχρι διακόσιες (200) ημέρες συνολικά το χρόνο για κάθε 
εργατοτεχνίτη του Κε.Δ.Α,Κ., με σχέση εργασίας ιδιωτικού 
δικαίου αορίστου χρόνου, που αποτελεί μέλος των οικοδομι¬ 
κών συνεργείων αυτού στο Αγιο Όρος, για εκτέλεση υπηρε¬ 
σίας και χωρίς μηνιαίο όριο ημερών. 

Παρέκκλιση από τα κατά τα ανωτέρω οριζόμενα επιτρέπε¬ 
ται για την κάλυψη εξαιρετικών υπηρεσιακών αναγκών, με 
απόφασή μας, που εκδίδεται ύστερα από σύμφωνη γνώμη του 
Διοικητικού Συμβουλίου του Κε.Δ.Α.Κ. 

Η τυχόν μετακίνηση υπαλλήλων του Κε.Δ.Α.Κ. στο εξωτε¬ 
ρικό θα εγκρίνεται κατά περίπτωση. 

Η ισχύς της απόφασης αυτής αρχίζει από 1.1.1994 και λή¬ 
γει την 31.12.1994. 

Κάλυψη δαπάνης 

Η σχετική δαπάνη θα καλυφθεί από τις γραμμές στον προϋ¬ 
πολογισμό του Κε.Δ,Α.Κ. πιστώσεις του έτους 1994 (ΚΑΕ 
0711 και 0721 αυτού). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 15 Φεβρουάριου 1994 

Ο ΥΠΟΥΡΓΟΙ 

ΚΩΝΣΤΑΝΤΙΝΟΣ ΤΡΙΑΡΙΔΗΣ 
-♦- 

Αριθ. 10826/102 (8) 

Έγκριση τροποποιημένου καταστατικού του ΑΣΤΙΚΟΥ ΟΙΚΟ¬ 
ΔΟΜΙΚΟΥ ΣΥΝΕΤΑΙΡΙΣΜΟΥ ΚΑΣΤΕΛΛΟΡΙΖΙΩΝ ΕΛΛΑ¬ 
ΔΟΣ ΣΥΝ.Π.Ε. 

Η ΔΙΕΥΘΥΝΤΡΙΑ Δ.Ο.Π.Κ. ΤΟΥ Υ.Π.Ε.Χ.Ω.Δ.Ε. 

Έχοντας υπόψη: 

1. Την με αρ. οικ. 85204/2589/90 Απόφαση του Υπουργού 
ΠΕ.ΧΩ.Δ.Ε. για «Μεταβίβαση αρμοδιοτήτων του Υπουργού 
ΠΕ.ΧΩ.Δ.Ε. στον Γ ενικό Γ ραμματέα, στους Γ εν. Διευθυντές 
και στους Προϊσταμένους Δ/νσεων και Τμημάτων του Υ.ΠΕ.- 
ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.1983) «Επέκταση των 


πολεοδομικών σχεδίων, οικιστική ανάπτυξη και σχετικές ρυθ¬ 
μίσεις» και ειδικότερα το άρθρο 42. 

3. Το Π.Δ. 93/87 (ΦΕΚ 52Α/16.4.87) «Αναμόρφωση και 
ενοποίηση της νομοθεσίας για τους Οικοδομικούς Συνεταιρι¬ 
σμούς, τρόπος οργάνωσης, διοίκησης και λειτουργίας αυτών 
και πολεοδόμηση εκτάσεων Οικοδομικών Συνεταιρισμών». 

4. Το με αρ. πρωτ. 16.4.88 έγγραφο του Οικοδομικού Συ¬ 
νεταιρισμού (αρ. πρωτ. ΥΠΕΧΩΔΕ 31908/743/18.4.88), με 
το οποίο υπεβλήθηκε τροποποιημένο το καταστατικό του 
ΑΣΤΙΚΟΥ ΟΙΚΟΔΟΜΙΚΟΥ ΣΥΝΕΤΑΙΡΙΣΜΟΥ ΚΑΣΤΕΛΛΟΡΙ- 

ΖΙΩΝ ΕΛΛΑΔΟΣ ΣΥΝ.Π.Ε.Ε . 

συνοδευόμενο από όλα τα προβλεπόμενα από τις διατάξεις 
του Π.Δ. 93/87 στοιχεία. 

5. Τις διατάξεις του άρθρου 29Α του Ν. 1558/85 όπως τρο¬ 
ποποιήθηκε με το άρθρο 27 του Ν. 2081 /92 (ΦΕΚ 154Α) και 
το γεγονός ότι από τις κανονιστικές διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε το καταστατικό του Οικοδομικού Συνεταιρι¬ 
σμού με την επωνυμία «ΑΣΤΙΚΟΣ ΟΙΚΟΔΟΜΙΚΟΣ ΣΥΝΕΤΑΙ¬ 
ΡΙΣΜΟΣ ΚΑΣΤΕΛΛΟΡΙΖΙΩΝ ΕΛΛΑΔΟΣ ΣΥΝ.Π.Ε.» 
όπως ελέχθηκε από την Υπηρεσία, ο οποίος έχει: 

Έδρα: Αθήνα. 

Σκοπός: απόκτηση κατοικίας των μελών 
Αριθμό μελών: 51. 

Αριθμό μερίδων: 56 

Μέγεθος της αρχικής συν/κής μερίδας: 500.000 δραχ¬ 
μές 

Έκταση ευθύνης μέχρι του ποσού της εταιρικής μερίδας 
Αριθμό άρθρων του καταστατικού: 45 
και η έκταση επί της οποίας προτίθεται να εκπληρώσει το 
σκοπό του ο Συνεταιρισμός βρίσκεται στη γεωγραφική 
θέση... του Δήμου Βούλας του Νομού Αττικής. 

Με την απόφαση αυτή εγκρίνεται μόνο η προσαρμογή του κα¬ 
ταστατικού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής 
θα προκύψει από τις προτάσεις των Γενικών Πολεοδομικών 
Σχεδίων, των Ζωνών Οικιστικού ελέγχου ή των οποιωνδήποτε 
σχεδίων ρύθμισης των χρήσεων γης των ευρύτερων περιο¬ 
χών, όπως προβλέπεται από την κείμενη πολεοδομική νομο¬ 
θεσία, ή από την απόφαση Υπουργού Περιβάλλοντος, Χωρο¬ 
ταξίας και Δημ. Έργων περί «Οικιστικής καταλληλότητας» 
όπως αυτή προβλέπεται στο άρθρο 17 της παρ. 2 του Π.Δ. 
93/87. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Ιανουάριου 1994 

Η Διευθύντρια 
I. ΓΕΩΡΓΟΥΛΙΑ 

-♦- 

Αριθ. 10827/103 (9) 

Τροποποίηση του καταστατικού του Αστικού Οικοδομικού 
Συνεταιρισμού Προσφυγικών Πολυκατοικιών Δήμου Κερα- 
τσινίου Συν,.Ε. για την αναγκαστική συμμετοχή ιδιοκτη¬ 
σιών τρίτων ιδιοκτητών. 

Η ΔΙΕΥΘΥΝΤΡΙΑ Δ.Ο.Π.Κ. ΤΟΥ Ύ.ΠΕ.ΧΩ.Δ.Ε. 

Έχοντας υπόψη: 

1. Την με αρ. οικ. 85204/2589/90 απόφαση του Υπουργού 
ΠΕ.ΧΩ.Δ.Ε. για «Μεταβίβαση αρμοδιοτήτων του Υπουργού 
ΠΕ.ΧΩ.Δ.Ε. στο Γενικό Γραμματέα, στους Γεν. Διευθυντές 
και στους Προϊσταμένους Δ/νσεων και Τμημάτων του Υ.ΠΕ.- 
ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.1983) «Επέκταση των 
πολεοδομικών σχεδίων, οικιστική ανάπτυξη και σχετικές ρυθ¬ 
μίσεις» και ειδικότερα το άρθρο 42. 

3. Το Π.Δ. 93/87 (ΦΕΚ 52Α/16.4.87) «Αναμόρφωση και 
ενοποίηση της νομοθεσίας νια τους Οικοδομικούς Συνεταιρι¬ 
σμούς, τρόπος οργάνωσης, διοίκησης και λειτουργίας αυτών 
και πολεοδόμηση εκτάσεων Οικοδομικών Συνεταιρισμών». 

4. Την με αρ. πρωτ. 25221/23/93 απόφαση Διευθύντριας 
Υ.ΠΕ.ΧΩ.Δ.Ε. που δημοσιεύτηκε στο ΦΕΚ υπ’ αριθμ. 11Β/ 
20.1.1993 και με την οποία εγκρίθηκε το καταστατικό του 
Αστικού Οικοδομικού Συνεταιρισμού Ανάπλασης Προσφυγι- 
κών Πολυκατοικιών Συν.Π.Ε. Δήμου Κερατσινίου. 

5. Το με αρ. πρωτ. 7/16.11.93 έγγραφο του Οικοδομικού 
Συνεταιρισμού (αρ. πρωτ. Υ.ΠΕ.ΧΩ.Δ.Ε. 37101/935/ 
17.11.93), με το οποίο υπεβλήθηκε το υπ’ αρ. 2 πρακτικά του 
Διοικητικού Συμβουλίου με αρ. πρωτ. 6/29.10.93 και με το 
οποίο αποφασίστηκε η αναγκαστική συμμετοχή στον Ο.Σ. 
τρίτων ιδιοκτητών σύμφωνα με το άρθρο 20 παρ. 2(γ) του Π.Δ. 
93/87. 

6. Ότι για την πραγματοποίηση του σκοπού του πιο πάνω 
Ο.Σ. όπως αυτός προκύπτει από το εγκεκριμένο καταστατικό 
' και ο οποίος εντάσσεται στα πλαίσια της γενικότερης οικιστι¬ 
κής πολιτικής, κρίνεται αναγκαία η ένταξη στην έκτασή του 
και των ιδιοκτησιών των ιδιοκτητών που δεν συμμετέχουν 
στον Ο.Σ. αλλά βρίσκονται μέσα στην υπό ανάπλαση περιοχή, 
αποφασίζουμε: 

Την αναγκαστική συμμετοχή των ιδιοκτητών 53 ιδιοκτησιών 
όπως αυτές προσδιορίζονται στον επισυναπτόμενο πίνακα 
και κτηματολογικό διάγραμμα της συγκεκριμένης περιοχής 
του Δήμου Κερατσινίου στον Αστικό Ο.Σ. Ανάπλασης Προ- 
σφυγικών Πολυκατοικιών Συν.Π.Ε. Δήμου Κερατσινίου, προ- 
κειμένου να υλοποιηθεί ο σκοπός του συν/σμού αυτού, στα 
πλαίσια της γενικότερης στεγασπκής και οικιστικής πολιτικής 
σύμφωνα με τις διατάξεις του άρθρου 20 του Π.Δ. 93/87. Η 
αναγκαστική συμμετοχή συντελείται με τη δημοσίευση της 
παρούσας στην Εφημερίδα της Κυβερνήσεως. 

Εγκρίνουμε την τροποποίηση του καταστατικού για την 
αναγκαστική συμμετοχή των ιδιοκτητών των 53 ιδιοκτησιών 
που εμφαίνονται στο συνημμένο διάγραμμα στον υφιστάμενο 
«Αστικό Ο.Σ. Προσφυγικών Πολυκατοικιών Συν. Π.Ε. Δήμου 
Κερατσινίου», ως προς το άρθρο 3, με την αλλαγή του αριθ¬ 
μού των μελών από 56 σε 109. 

Από τις διατάξεις αυτής της απόφασης δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 4 Φεβρουάριου 1994 

Η Διευθύντρια 

I. ΓΕΩΡΓΟΥΛΙΑ 

-♦- 

Αριθ. Κ3-1377 (10) 

Καθορισμός του τρόπου ασκήσεως του επαγγέλματος του 

Μεσίτη Ασφαλίσεων και της δέσμευσης περιουσίας του. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Π.Δ/τος 397/88 «Οργανισμός του 
Υπουργείου Εμπορίου». 

2. Τις διατάξεις των άρθρων 15α έως 15ε του Ν. 1569/85 
«Διαμεσολάβηση στις συμβάσεις ιδιωτικής ασφάλισης κ.λπ.» 
όπως προστέθηκαν με το άρθρο 12 Ν. 2170/93 «Τροποποί¬ 
ηση του Ν.Δ/τος 400/1970 «Περί ιδιωτικής επιχειρήσεως 
ασφαλίσεως και άλλες διατάξεις». 

3. Την υπ’ αριθμ. Β3-230/20.10.93 απόφαση του Πρωθυ¬ 
πουργού και του Υπουργού Εμπορίου «Ανάθεση αρμοδιοτή¬ 
των στον Υφυπουργό Εμπορίου Αλεξ. Μπαλτά». 

4. Τη σχετική γνωμοδότηση της Επιτροπής Ιδιωτικής 
Ασφάλισης που διατυπώθηκε κατά τη συνεδρίαση της 
26.1.1994, αποφασίζουμε: 


Καθορίζουμε τον τρόπο εφαρμογής της δέσμευσης πε¬ 
ριουσίας του μεσίτη ασφαλίσεων, τα θέματα λειτουργίας για 
την άσκηση του επαγγέλματος αυτού, καθώς και τις ανα¬ 
γκαίες προϋποθέσεις για τη λειτουργία της ασφάλισης αστι¬ 
κής επαγγελματικής ευθύνης του μεσίτη ως ακολούθως: 

Αρθρο 1 

1. Ο μεσίτης ασφαλίσεων του άρθρου 15α Ν. 1569/85 
όπως ισχύει, πρέπει να έχει δεσμεύσει περιουσία ύψους ίσου 
με το σε δραχμές ισόποσο των 84.000 ΕΟίΙ χάριν της καλής 
εκτέλεσης των εργασιών του. Η δέσμευση μπορεί να περιορι- 
σθεί στο σε δραχμές ισόποσο των 42.000 ΕΟΙ), αν ο ενδιαφε¬ 
ρόμενος προσκομίσει ασφαλιστήριο συμβόλαιο αστικής 
επαγγελματικής ευθύνης που προέρχεται από λάθη και παρα¬ 
λείψεις από την άσκηση του επαγγέλματός του με όριο κάλυ¬ 
ψης τουλάχιστον το σε δραχμές ισόποσο των 50.000 ΕΟΙΙ. 
Στη δεσμευμένη περιουσία οι ασφαλισμένοι αντισυμβαλλόμε¬ 
νοι έχουν προνόμιο που προηγείται κάθε άλλου γενικού ή ειδι¬ 
κού προνομίου. 

Η μετατροπή του ΕΟΙΙ σε δραχμές θα υπολογίζεται σύμ¬ 
φωνα με το άρθρο 17β παράγραφος 4 του Ν.Δ/τος 400/ 
1970, όπως ισχύει. 

2. Τα περιουσιακά στοιχεία τα οποία δύνανται να αποτε¬ 
λούν την ως άνω δεσμευμένη περιουσία είναι τα ακό¬ 
λουθα: 

I. Κατάθεση στο όνομα του μεσίτη ασφαλίσεων, φυσικού ή 
νομικού προσώπου κατά περίπτωση, σε τράπεζα της επιλο¬ 
γής του, μεταξύ αυτών που λειτουργούν στην Ελλάδα, πε¬ 
ριουσιακών στοιχείων ως εξής: 

α. Μετρητά σε δραχμές ή συνάλλαγμα. 

β. Έντοκα γραμμάτια του Ελληνικού Δημοσίου. 

γ. Ομολογίες δημοσίου ή νομικών προσώπων δημοσίου δι¬ 
καίου ή δημοσίων ή δημοτικών επιχειρήσεων. 

δ. Μερίδια αμοιβαίων κεφαλαίων οποιοσδήποτε εταιρείας 
διαχείρισης αμοιβαίων κεφαλαίων που λειτουργεί στην Ελ¬ 
λάδα και μετοχές ανωνύμων εταιρειών επενδύσεων εισηγμέ¬ 
νες σε ελληνικό χρηματιστήριο. 

ε. Μετοχές ανωνύμων εταιρειών εισηγμένες σε ελληνικό 
χρηματιστήριο. Ο μεσίτης ασφαλίσεων συμπληρώνει μέσα σε 
σαράντα πέντε (45) ημέρες την ως άνω δέσμευση κατά το 
ποσό που μειώνεται είτε εξαιτίας αναγκαστικής εκτέλεσης 
είτε εξαιτίας υποτίμησης περισσότερο από δεκαπέντε εκατο¬ 
στά (15%) της τρέχουσας τιμής των περιουσιακών στοιχείων 
των περιπτώσεων β έως και ε της παρούσας παραγράφου, σε 
σύγκριση με την τιμή κατάθεσής τους. 

II. Εγγυητική επιστολή τράπεζας επιλογής του μεσίτη 
ασφαλίσεων, μεταξύ αυτών που λειτουργούν στην Ελλάδα, 
περί της δέσμευσης κατά τα ανωτέρω, ύψους ίσου με τα ανα- 
φερόμενα στο άρθρο 1 παράγραφος 1 της παρούσας απόφα¬ 
σης. 

III. Ακίνητα εφόσον είναι ελεύθερα από κάθε βάρος. 

Η αποτίμηση της αξίας των ακινήτων γίνεται ύστερα από 
εκτίμηση της Επιτροπής του άρθρου 9 του Κ.Ν. 2190/1920 
και εγγράφεται σημείωση του Υπουργείου Εμπορίου στα Βι¬ 
βλία Μεταγραφών του Υποθηκοφυλακείου του τόπου του 
ακινήτου. 

3. Η αποδέσμευση περιουσιακών στοιχείων πραγματο¬ 
ποιείται με απόφαση του Υπουργού Εμπορίου που εκδίδεται 
μετά από αίτηση του ενδιαφερομένου στην περίπτωση δια¬ 
γραφής του από τα μητρώα του Επιμελητηρίου εφόσον απο¬ 
δείξει ότι δεν εκκρεμεί σε βάρος του οποιαδήποτε απαίτηση 
τρίτων. 

Αρθρο 2 

1. Κατάσχεση της δεσμευμένης περιουσίας κατά το άρθρο 
1 της παρούσας επιτρέπεται μόνο στους ασφαλισμένους, οι 
οποίοι έχουν προνόμιο που προηγείται κάθε άλλου γενικού ή 

ειδικού προνομίου. Το προνόμιο αυτό ασκείται και μετά τη 
διαγραφή του μεσίτη από τα μητρώα των Επιμελητηρίων. 

2. Η κατάσχεση επιτρέπεται με βάση τελεσίδικη δικαστική 
απόφαση ή εκτελεστή απόφαση διαιτητικού δικαστηρίου που 
βασίζεται στην, κατά το άρθρο 15ε Ν. 1569/85, το οποίο 
προστέθηκε με το άρθρο 12 Ν. 2170/93, ευθύνη του μεσίτη 
ασφαλίσεων έναντι του ασφαλιζόμενου σχετικά με τη σωστή 
τήρηση και εφαρμογή των εγγράφων εντολών του δεύτε¬ 
ρου. 

3. Αντίγραφο του κατασχετηρίου επιδίδεται στο Υπουργείο 
Εμπορίου. 

Αρθρο 3 

Σε περίπτωση ασφάλισης αστικής επαγγελματικής ευθύ¬ 
νης ο μεσίτης ασφαλίσεων υποχρεούται να προσκομίσει στο 
Υπουργείο Εμπορίου ασφαλιστήριο συμβόλαιο αστικής επαγ¬ 
γελματικής ευθύνης για λάθη και παραλείψεις από την 
άσκηση του επαγγέλματός του, με όριο κάλυψης τουλάχιστον 
το σε δραχμές ισόποσο των 50.000 ΕΟΙΙ, το οποίο έχει συνά¬ 
ψει με ασφαλιστική εταιρεία που λειτουργεί νόμιμα στην Ελ¬ 
λάδα είτε με εγκατάσταση είτε με ελεύθερη παροχή υπηρε¬ 
σιών. 

Η διάρκεια της ασφάλισης ισχύει αδιαλείπτως με την εγ¬ 
γραφή του μεσίτη στο επιμελητήριο. 

Ο μεσίτης υποχρεούται να ενημερώνει χωρίς καθυστέρηση 
το Υπουργείο Εμπορίου για την ανανέωση ή τη διακοπή του 
προαναφερομένου ασφαλιστηρίου συμβολαίου καθώς και για 
την ανανέωση της εγγύησης. 

Αρθρο 4 

1.0 μεσίτης ασφαλίσεων φυσικό πρόσωπο, πριν εγγραφεί 
στο αρμόδιο επιμελητήριο, υποβάλλει υποχρεωτικά στο 
Υπουργείο Εμπορίου τα δικαιολογητικά δέσμευσης περιου¬ 
σίας στο όνομα του ή και αντίγραφο ασφαλιστηρίου συμβο¬ 
λαίου αστικής επαγγελματικής ευθύνης κατά άρθρα 1 και 3 
της παρούσας απόφασης καθώς και υπεύθυνη δήλωση του Ν. 
1599/1986 ότι θα ασκεί το επάγγελμα του μεσίτη ασφαλί¬ 
σεων για λογαριασμό του. 

2. Ο μεσίτης ασφαλίσεων νομικό πρόσωπο, πριν εγγράφει 
στο αρμόδιο Επιμελητήριο, υποβάλλει υποχρεωτικά στο 
Υπουργείο Εμπορίου τα δικαιολογητικά δέσμευσης περιου¬ 
σίας στο όνομα του ή και αντίγραφο ασφαλιστηρίου συμβο¬ 
λαίου κατά τα άρθρα 1 και 3 της παρούσας απόφασης και δη¬ 
λώνει εγγράφως το φυσικό πρόσωπο μεσίτη ασφαλίσεων από 
το οποίο θα εκπροσωπείται, σύμφωνα με το άρθρο 15β του Ν. 
1569/1985, όπως ισχύει και ο οποίος δεν έχει την υποχρέ¬ 
ωση της δέσμευσης περιουσίας κατά τα άρθρα 1 και 3 της πα¬ 
ρούσας απόφασης. 

3. Το Υπουργείο Εμπορίου γνωστοποιεί εγγράφως στα αρ¬ 
μόδια Επιμελητήρια την, κατά τα προαναφερόμενα, εκπλή¬ 
ρωση των υποχρεώσεων εκ μέρους των μεσιτών ασφαλί¬ 
σεων. 

Αρθρο 5 

1. Σε περίπτωση διαγραφής εκπροσώπου εταιρείας μεσι¬ 
τείας ασφαλίσεων από το μητρώο μεσιτών ασφαλίσεων, η 
εταιρεία την οποία εκπροσωπεί υποχρεούται να τον αντικατα¬ 
στήσει αμέσως και την αντικατάσταση αυτή να την κοινοποιή¬ 
σει αμέσως στο Υπουργείο Εμπορίου. 

Σε αντίθετη περίπτωση διαγράφεται και η Εταιρεία από το 
μητρώο. 

2. Το αρμόδιο επιμελητήριο γνωστοποιεί εγγράφως στο 
Υπουργείο Εμπορίου κάθε μεταβολή που επέρχεται στα μη¬ 
τρώα μεσιτών ασφαλίσεων φυσικών ή νομικών προσώπων. 

Αρθρο 6 

Το επάγγελμα του μεσίτη ασφαλίσεων είναι ασυμβίβαστο 
με το επάγγελμα του ασφαλιστικού πράκτορα, του ασφαλιστι¬ 
κού συμβούλου και του συντονιστή ασφαλιστικών συμβού¬ 
λων. 


Οι ήδη ασκούντες το επάγγελμα του ασφαλιστικού πρά¬ 
κτορα που επιθυμούν να ασκήσουν το επάγγελμα του μεσίτη 
ασφαλίσεων πρέπει να διαγράφονται από τα μητρώα ασφαλι¬ 
στικών πρακτόρων, προκειμένου, κατά τις διατάξεις του Ν. 
2170/93 και της παρούσας απόφασης, να εγγράφουν στα 
Μητρώα Μεσιτών ασφαλίσεων. 

Άρθρο 7 

Ο μεσίτης ασφαλίσεων, μετά την έκδοση του πιστοποιητι¬ 
κού ασφάλισης και την παράδοσή του στον ασφαλισμένο, ει¬ 
σπράττει τα αναλογούντα μικτά ασφάλιστρα με βάση το χρεω¬ 
στικό σημείωμα εκδίδοντας κατά περίπτωση απόδειξη εί¬ 
σπραξης. 

Άρθρο 8 

Ο μεσίτης ασφαλίσεων, μέσα σε δύο μήνες από την ημερο¬ 
μηνία εγγραφής του στο Επιμελητήριο υποχρεούται να θέσει 
σε λειτουργία ίδια επαγγελματική εγκατάσταση (γραφεία 
κ.λπ.) στον τόπο της έδρας του και να υποβάλλει σχετική δή¬ 
λωση στο Υπουργείο Εμπορίου. 

Υποχρεούται επίσης κάθε χρόνο, μέσα σε δύο μήνες από 
τη λήξη της οικονομικής χρήσης να δηλώνει στο Υπουργείο 
Εμπορίου, μαζί με τα αποτελέσματα χρήσεως, το προσωπικό 
που απασχολεί, την ετήσια παραγωγή ασφαλίστρων κλάδου 
ζωής και κλάδου ζημιών, τις προμήθειες που εισέπραξε επί 
της παραγωγής του, καθώς και τα έξοδα πρόσκτησης για τους 
συνεργάτες του. 

Από τις διατάξεις της απόφασης αυτής δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 18 Φεβρουάριου 1994 

Ο ΥΦΥΠΟΥΡΓΟΣ 

ΑΛ. Μ ΓΙΑΛΤΑΣ 

-4- 

Αριθ. 19766/93 ( 11 ) 

Σύσταση ιδίου Νομικού Προσώπου με την επωνυμία «Σχολική 
Επιτροπή Δημοτικού Σχολείου και Β' Νηπιαγωγείου Μο¬ 
λάων» Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις: 

α) Του άρθρου 187 του Δ.Κ.Κ. (Π.Δ. 323/89) όπως αντικα- 
ταστάθηκαν και συμπληρώθηκαν με τις όμοιες του άρθρου 11 
του Ν. 2130/93. 

β) Του άρθρου 5 του Ν. 1894/90 «Για την Ακαδημία Αθηνών 
και άλλες συναφείς διατάξεις» όπως τροποποιήθηκαν και συ¬ 
μπληρώθηκαν με τις διατάξεις του άρθρου 31 του Ν. 2009/92. 

2. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α στο Ν. 1558/85 «Κυβέρ¬ 
νηση και Κυβερνητικά όργανα». 

3. Τις διατάξεις τη παρ. 8 του άρθρ. 8 του Ν. 2158/§3 «Εκ¬ 
συγχρονισμός του Ιδρύματος Κρατικών Υποτροφιών (Ι.Κ.Υ.) 
και άλλες διατάξεις». 

4. Τις 5591 /31.5.90 και 10410/29.6.90 αποφάσεις μας με 
τις οποίες συστήθηκαν Νομικά Πρόσωπα με την επωνυμία 
«Σχολική Επιτροπή Δημοτικού Σχολείου και Α' Νηπιαγωγείου 
Μολάων» (ΦΕΚ 415/9.7.90 τ.Β) και «Σχολική Επιτροπή Β' 
Νηπιαγωγείου Μολάων» (ΦΕΚ 461/23.7.90 τ.Β') αντί¬ 
στοιχα. 

5. Την 141/93 νόμιμη απόφαση του Δ.Σ. Μολάων με την 
οποία καταργούνται οι 41 και 42/90 αποφάσεις του Δ.Σ. περί 
συστάσεως Σχολικής Επιτροπής Δημοτικού Σχολείου και Α' 
Νηπιαγωγείου και Σχολική Επιτροπή Β' Νηπιαγωγείου αντί¬ 
στοιχα επειδή το Β' Νηπιαγωγείο συστεγάζεται με το Δήμο- 



1182 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τικό Σχολείο και αποτελούν ενιαία σχολική μονάδα και συνί- 
σταται ίδιο Νομικό Πρόσωπο με την επωνυμία «Σχολική Επι¬ 
τροπή Δημοτικού Σχολείου και Β' Νηπιαγωγείου». 

6. Την αρ. 19283/2.12.93 απόφαση εξουσιοδότησης για 
την υπογραφή των αποφάσεων και των λοιπών πράξεων με 
εντολή Νομάρχη, αποφασίζουμε: 

1. Καταργούμε: α) Το Νομικό Πρόσωπο με την επωνυμία 
«Σχολική Επιτροπή Δημοτικού Σχολείου και Α' Νηπιαγωγείου 
Μολάων» που συστάθηκε με την 5591 /31.5.90 απόφασή μας 
και 

β) Το Νομικό Πρόσωπο με την επωνυμία «Σχολική Επιτροπή 
Β' Νηπιαγωγείου Μολάων» που συστάθηκε με την 10410/ 
29.6.90 απόφασή μας και 

2. Συνιστούμε στο Δήμο Μολάων του Νομού Λακωνίας ίδιο 
Νομικό Πρόσωπο με την επωνυμία «Σχολική Επιτροπή Δημο¬ 
τικού Σχολείου και Β' Νηπιαγωγείου Μολάων». 

Η συνιστώμενη με την απόφαση αυτή Σχολική Επιτροπή 
διοικείται από 7μελές Διοικητικό Συμβούλιο αποτελούμενο 
από: 

α) Τον εκάστοτε Δ/ντή του Δημ. Σχολείου με τον αναπλη¬ 
ρωτή του. 

β) Τον εκάστοτε Δ/ντή του Β' Νηπιαγωγείου με τον ανα¬ 
πληρωτή του. 

γ) Ένα, (1) Δημοτικό Σύμβουλο με τον αναπληρωτή του ορι¬ 
ζόμενους από το Δ.Σ. 

δ) Έναν (1) εκπρόσωπο του Συλλόγου Γονέων μαθητών 
Δημ. Σχολείου με τον αναπληρωτή του, οριζόμενους από τον 
οικείο Σύλλογο. 

ε) Έναν (1) εκπρόσωπου Συλλόγου Γονέων μαθητών Β' Νη¬ 
πιαγωγείου με τον αναπληρωτή του, οριζόμενους από τον οι¬ 
κείο Σύλλογο. 

στ) Ένα (1) δημότη ή κάτοικο με τον αναπληρωτή του ορι¬ 
ζόμενους από το Δ.Σ. 

ζ) Έναν (1) εκπρόσωπο του Εμπορικού Συλλόγου Μολάων 
με τον αναπληρωτή του οριζόμενους από τον οικείο Σύλλογο. 

Ως πρόεδρος του Νομικού Προσώπου της Σχολικής Επιτρο¬ 
πής ορίζεται ο αρχαιότερος Δ/ντής των ανωτέρω σχολείων. 

3. Η θητεία του πρώτου Διοικητικού Συμβουλίου της συνι- 
στωμένης με την απόφαση αυτή Σχολικής Επιτροπής λήγει με 
τη λήξη της δημοτικής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί 
τη δημοτική περίοδο λήγει δε πάντοτε με την εγκατάσταση 
του νέου Δ/κού Συμβουλίου. 


4. Το Διοικητικό Συμβούλιο της Σχολικής Επιτροπής εκλέ¬ 
γει τον Αντιπρόεδρο και το Γραμματέα του. 

5. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κά¬ 
λυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσίμων 
υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των 
σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθ¬ 
μιας και δευτεροβάθμιας (1) εκπαίδευσης για τον εφοδιασμό 
από τον Οργανισμό Σχολικών Κτιρίων των σχολείων με έπιπλα 
και εξοπλιστικά είδη και από το Υπουργείο Εθνικής Παιδείας 
και θρησκευμάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλ¬ 
λευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για 
στήριξη της διοικητικής λειτουργίας των σχολικών μονά¬ 
δων. 

6. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου εκ δρχ. 250.000. 

γ) Κάθε είδους εισφορές, δωρεές, κληρονομιές και κληρο¬ 
δοσίες. 

δ) Εισπράξεις από το αντίτιμο των παρεχομένων πραγμά¬ 
των ή υπηρεσιών. 

7. Το Νομικό Πρόσωπο εκπροσωπείται στο Δικαστήριο και 
σε κάθε δημόσια αρχή από τον Πρόεδρο του Δ.Σ. και όταν αυ¬ 
τός απουσιάζει ή κωλύεται από τον Αντιπρόεδρο. 

8. Από τις διατάξεις της απόφασης αυτής, προκαλείται δα¬ 
πάνη σε βάρος του Κ.Α. 2/211.9 του προϋπολογισμού του 
Δήμου η οποία ανέρχεται στο ποσό των 250.000 δρχ. το 
οποίο θα προβλέπεται κατ’ έτος στον προϋπολογισμό του Δή¬ 
μου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Σπάρτη, 14 Φεβρουάριου 1994 

Με εντολή Νομάρχη 
Ο Διευθυντής 
Η. ΜΑΝΔΑΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


